Grey Gardens

Grey Gardens (myös Grey Gardens – harmaan kartanon naiset; ) on HBO:n tuottama ja Michael Sucsyn ohjaama tositapahtumiin perustuva palkittu yhdysvaltalainen televisioelokuva, joka esitettiin ensimmäisen kerran vuonna 2009. Elämäkerrallisen draaman pääosissa ovat Drew Barrymore pikku-Edienä (1917–2002) ja Jessica Lange iso-Edienä (1895–1977). Sivuosissa ovat muun muassa Jeanne Tripplehorn Jacqueline "Jackie" Kennedy Onassisna (pikku-Edien serkku) ja Ken Howard Phelan Bealena (pikku-Edien isä). Grey Gardens kertoo äidin (Lange) ja tyttären (Barrymore) elämistä neljän vuosikymmenen ajalta. Todellisista pikku- ja iso-Ediestä tehtiin vuonna 1975 ensiesitetty dokumentti, Grey Gardens, jonka ohjasivat ja tuottivat Albert ja David Maysles.

Grey Gardens voitti ja oli ehdolla lukuisiin palkintoihin. Grey Gardens voitti kolmesta Golden Globe -ehdokkuudesta kaksi ja seitsemästätoista Primetime Emmy -ehdokkuudesta kuusi. Grey Gardens on eniten Emmy-ehdokkuuksia kerännyt televisioelokuva. Jessica Lange ja Drew Barrymore olivat molemmat ehdolla samoissa Golden Globe -, Primetime Emmy - ja Screen Actors Guild -kategorioissa. Roolisuorituksistaan Lange voitti Emmyn ja Barrymore Golden Globen sekä Screen Actors Guildin. Grey Gardensin ensiesitys tapahtui HBO-kanavalla 18. huhtikuuta vuonna 2009 Yhdysvalloissa.

Juoni
Grey Gardens perustuu Jacqueline Kennedy Onassisin omalaatuisten tädin ja serkun elämiin. Täti ja serkku ovat äiti ja tytär, joiden molempien  nimi on Edith Bouvier Beale. Äitiä kutsutaan iso-Edieksi, joka on Jackie Kennedyn isän sisar. Iso-Edien tytärtä kutsutaan pikku-Edieksi. Bealet olivat New Yorkin seurapiirin suosikkeja, jotka työskentelivät malleina, laulajina ja tanssijoina. Myöhempinä vuosinaan he vetäytyivät seurapiiristä muuttaen New Yorkin osavaltion Long Islandilla sijaitsevaan Grey Gardens -nimiseen suureen taloon.

Phelan Beale (iso-Edien aviomies ja pikku-Edien isä) ja iso-Edie lopulta erosivat. Elokuvassa pikku-Edie päättää muuttaa New Yorkiin aloittaakseen näyttelijänuran, ja samalla päätyy kovaonniseen romanssiin yläluokkaan kuuluvan naimisissa olevan miehen kanssa. Valitettavasti pikku-Edie alkaa hitaasti tajuta, että hänen kohtalonaan on jäädä äitinsä luokse Grey Gardensiin. Molemmat naiset erakoituvat, ja heidät tunnetaan ympäri kaupunkia hyvin omalaatuisina Grey Gardensin omistajina. Rahasta heillä ei ole pulaa, mutta Grey Gardensista on tullut ränsistynyt rakennus, joka on täynnä Bealejen huostaanottamia karanneita lemmikkieläimiä. Kartano on rapistunut niin paljon, että joutuu purku-uhan alle naapureiden valitusten vuoksi. Vaikka kartano oli kuin kaatopaikka, harmaassa kartanossa laulu raikui naisista, jotka elävät menneisyydessä. Elokuvan juoneen sisältyy myös muun muassa Grey Gardens -dokumenttielokuvan (1975) kuvaus, Bealejen menneisyyden tapahtumat, kuten heidän saapumisensa Grey Gardensin kartanoon, iso-Edien avioliiton hajoaminen ja pikku-Edien epäonnistuminen elää omaa elämäänsä.

Grey Gardens loppuu, kun pikku-Edie laulaa "Tea for Two" -kappaleen Reno Sweeney -kabaretissa Greenwich Villagessa, ja sanoo: "Äitini antoi minulle todella kallisarvoisen elämän."

Näyttelijät

Tuotanto
Michael Sucsy käytti muun muassa pikku-Edien kirjeitä ja päiväkirjoja lähteinä elokuvaan. Sucsy haastatteli myös perheenjäseniä ja ystäviä. Haastateltavina olivat muun muassa Albert Maysles ja Lois Wright, joka asui talossa ja kirjoitti oman kirjansa tapahtumista. Alkuperäisen Grey Gardens -talon julkisivusta ja sisustuksesta tehtiin tarkat jäljitelmät pohjapiirustusten pohjalta.

Grey Gardensin tuotanto alkoi 1. lokakuuta vuonna 2007. Televisioelokuvan kuvaukset alkoivat Kanadan Torontossa 22. lokakuuta. Grey Gardens kuvattiin kokonaisuudessaan Kanadan Torontossa, Toronton metropolialueella ja Uxbridgessa. Kuvauspaikkoina olivat muun muassa Rouge Park, Toronto Islands ja Fairmont Royal Yorkin hotelli. Studiokohtaukset kuvattiin Toronto Film Studiosilla. Televisioelokuvan budjettina oli 12 miljoonaa dollaria. Grey Gardensin kuvaukset päättyivät 11. joulukuuta 2007, ja sen jälkituotanto tehtiin New Yorkissa ja Los Angelesissa.

Joidenkin Bealejen elämäntapahtumien ajankohtia, kuten iso-Edien ja Phelanin avioeron ajankohta, jouduttiin siirtämään tarinan johdonmukaisuuden vuoksi.

Soundtrack
Oscar-palkittu säveltäjä Rachel Portman sävelsi elokuvan musiikin. Prague Philharmonic Orchestran ohella elokuvan soundtrack-albumi sisältää elokuvan naispääosaesittäjien lauluesitykset. Jessica Lange laulaa elokuvassa Malcolm Getsin kanssa "We Belong Together" ja "I Won't Dance" -kappaleet, ja Drew Barrymore laulaa "Tea for Two" -kappaleen. Universal Music Group julkaisi soundtrack-albumin Yhdysvalloissa 5. toukokuuta 2009 ja ulkomailla 2. kesäkuuta 2009. Stewart Lerman toimi albumin tuottajana.

Julkaisu ja vastaanotto
Grey Gardens esitettiin ensimmäistä kertaa HBO-kanavalla 18. huhtikuuta vuonna 2009 Yhdysvalloissa. HBO toimi myös elokuvan DVD-julkaisujen levittäjänä. Grey Gardens julkaistiin Yhdysvalloissa DVD:lle 14. heinäkuuta 2009. Suomessa elokuvan DVD-julkaisu tapahtui 24. marraskuuta vuonna 2010.

Ilmestyessään Grey Gardens sai kriitikoilta ylistävät arvostelut. Rotten Tomatoes -sivuston mukaan kriitikoiden arvosteluista täysin sata prosenttia on myönteisiä perustuen kymmeneen ammattilaiskriitikon arvosteluun. Eri toten Barrymoren ja Langen roolisuorituksia kehuttiin. Metacriticissä elokuvalla on arvosanana 77 sadasta, mikä perustuu 21 arvosteluun.

Palkinnot ja ehdokkuudet
Palkinnot ja palkintoehdokkuudetVuosiPalkintoKategoriaEhdokasTulos2009 Primetime Emmy -palkinto  Paras televisioelokuva  Michael SucsyDavid CoatsworthLucy Barzun DonnellyJulie GoldsteinRachael Horovitz   Paras naispääosa minisarjassa tai televisioelokuvassa  Jessica Lange   Paras miessivuosa minisarjassa tai televisioelokuvassa  Ken Howard   Paras lavastus minisarjassa tai televisioelokuvassa  Kalina IvanovBrandt GordonNorma Jean Sanders   Paras kampaus minisarjassa tai televisioelokuvassa  Jenny ArbourNancy E. Warren   Paras maskeeraus minisarjassa tai televisioelokuvassa (proteesi)  Vivian BakerLinda DowdsBill CorsoSean Sansom   Paras naispääosa minisarjassa tai televisioelokuvassa  Drew Barrymore   Paras naissivuosa minisarjassa tai televisioelokuvassa  Jeanne Tripplehorn   Paras käsikirjoitus minisarjassa, televisioelokuvassa tai erikoisjaksossa  Michael SucsyPatricia Rozema   Paras ohjaus minisarjassa, televisioelokuvassa tai erikoisjaksossa  Michael Sucsy   Paras kuvaus minisarjassa tai televisioelokuvassa  Mike Eley   Paras äänitys minisarjassa, televisioelokuvassa tai erikoisjaksossa  Henry EmbryRick Ash   Paras minisarjan, televisioelokuvan tai erikoisjakson leikkaus  Alan HeimLee Percy   Paras puvustus minisarjassa, televisioelokuvassa tai erikoisjaksossa  Catherine Marie ThomasMickey Carleton   Paras näyttelijöiden valitseminen minisarjaan, televisioelokuvaan tai erikoisjaksoon  Ellen ParksRobin D. Cook   Paras maskeeraus minisarjassa tai televisioelokuvassa (ei-proteesi)  Linda DowdsSusan HaywardVivian Baker   Paras alkuperäinen musiikki minisarjassa, televisioelokuvassa tai erikoisjaksossa  Rachel Portman   Casting Society of America: Artios-palkinto  Paras näyttelijöiden valitseminen televisioelokuvaan   Ellen ParksRobin D. Cook  Satellite-palkinto  Paras televisioelokuva   Paras naispääosa minisarjassa tai televisioelokuvassa  Drew Barrymore   Paras naispääosa minisarjassa tai televisioelokuvassa  Jessica Lange   Television Critics Association -palkinto  Paras televisioelokuva, minisarja tai erikoisjakso  2010 Golden Globe  Paras minisarja tai televisioelokuva  Michael Sucsy   Paras naispääosa minisarjassa tai televisioelokuvassa  Drew Barrymore   Paras naispääosa minisarjassa tai televisioelokuvassa  Jessica Lange  Screen Actors Guild -palkinto  Paras naisnäyttelijä televisioelokuvassa tai minisarjassa  Drew Barrymore   Paras naisnäyttelijä televisioelokuvassa tai minisarjassa  Jessica Lange   American Cinema Editors: Eddie-palkinto  Paras leikattu minisarja tai televisioelokuva  Alan HeimLee Percy   Art Directors Guild -palkinto  Paras lavastus televisioelokuvassa tai minisarjassa  Kalina IvanovBrandt GordonColin WoodsTucker DohertyJason ClarkeJeff HelgasonNorma Jean Sanders   Broadcast Film Critics Association: Critics’ Choice -palkinto  Paras televisioelokuva   Cinema Audio Society -palkinto  Paras äänitys televisioelokuvassa tai minisarjassa  Rick AshHenry Embry   Costume Designers Guild -palkinto  Paras puvustus televisioelokuvassa tai minisarjassa  Catherine Marie Thomas   Directors Guild of America -palkinto  Paras ohjaus televisioelokuvassa tai minisarjassa  Michael Sucsy   Gracie Allen -palkinto  Paras naispääosa televisioelokuvassa  Drew Barrymore   PEN Center USA West Literary -palkinto  Paras käsikirjoitus  Michael SucsyPatricia Rozema   PGA-palkinto  Paras televisioelokuva  Lucy Barzun DonnellyRachael HorovitzMichael SucsyDavid Coatsworth  PRISM-palkinto  Paras televisioelokuva tai minisarja   Paras roolisuoritus televisioelokuvassa tai minisarjassa  Drew Barrymore   Paras roolisuoritus televisioelokuvassa tai minisarjassa  Jessica Lange   Writers Guild of America -palkinto  Paras käsikirjoitus televisioelokuvassa  Michael SucsyPatricia Rozema  

Lähteet

Aiheesta muualla
 Grey Gardensin viralliset sivut 
 Grey Gardensin traileri Youtubessa 



 Grey Gardens TCM Movie Databasessa 
 Grey Gardens Rotten Tomatoesin sivuilla 
 Grey Gardens Metacriticin sivuilla 

Luokka:Vuoden 2009 yhdysvaltalaiset elokuvat
Luokka:Yhdysvaltalaiset televisioelokuvat
Luokka:Yhdysvaltalaiset elämäkertaelokuvat
Luokka:Yhdysvaltalaiset draamaelokuvat
Luokka:Tositapahtumiin perustuvat elokuvat